CELEX: 62020TN0259
Language: bg
Date: 2020-05-08 00:00:00
Title: Дело T-259/20: Жалба, подадена на 8 май 2020 г. — Ryanair/Комисия

29.6.2020   
            
            
               BG
            
            
               Официален вестник на Европейския съюз
            
            
               C 215/59
            
         
      Жалба, подадена на 8 май 2020 г. — Ryanair/Комисия
      (Дело T-259/20)
      (2020/C 215/68)
      Език на производството: английски
      
         Страни
      
      
         Жалбоподател: Ryanair DAC (Суордс, Ирландия) (представители: E. Vahida, F. Laprévote, S. Rating и I. Metaxas-Maranghidis, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение (ЕС) на Европейската комисия от 31 март 2020 година относно държавна помощ SA.56765 (1), и
               
            
                  —
               
               
                  да осъди Европейската комисия да заплати съдебните разноски,
               
            
                  —
               
               
                  както и да разгледа жалбата му по реда на бързото производство съгласно член 23a от Статута на Съда.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: с решението на Европейската комисия се нарушават конкретни разпоредби от Договора за функционирането на ЕС и общите принципи на европейското право относно недопускането на дискриминация, основана на гражданството, и на свободното предоставяне на услуги, които са в основата на либерализацията на въздушния превоз в ЕС от 80-те години насам. Либерализацията на пазара на въздушните превози в ЕС е позволила разрастването на същински паневропейски нискотарифни авиокомпании. Решението на Европейската комисия не отчита ролята на такива паневропейски авиокомпании в структурата на пазара в държавите — членки на ЕС, като позволява на Франция да запазва помощите само за тези европейски авиокомпании, на които е предоставила оперативни лицензи за ЕС. Член 107, параграф 2, буква б) ДФЕС предвижда изключение от забраната на държавните помощи по член 107, параграф 1 ДФЕС, но не предвижда изключение от другите норми и принципи, установени в Договора за функционирането на ЕС.
               
            
                  2.
               
               
                  Второ основание: Европейската комисия е допуснала явна грешка в преценката при проверка на пропорционалността на помощта спрямо вредите, причинени от кризата, породена от COVID-19.
               
            
                  3.
               
               
                  Трето основание: Европейската комисия не е започнала официална процедура по разследване въпреки сериозните затруднения и е нарушила процесуалните права на жалбоподателя.
               
            
                  4.
               
               
                  Четвърто основание: Европейската комисия не е изпълнила задължението си за мотивиране на решението си.
               
            
         (1)  Решение (ЕС) на Европейската комисия от 31 март 2020 година относно държавна помощ SA.56765 (2020/N) — Франция COVID-19 — Moratoire sur le paiement de taxes aéronautiques en faveur des entreprises de transport public aérien (все още непубликувано в ОВ).